มีเพศสัมพันธุ์ในช่วงระยะเวลาวันไข่ตก หลังจากวันไข่ตก 2 วันโดยคำนวณจากแอปพลิเคชั่น รอบเดือนปกติ 28 วัน และส่วนใหญ่จะตรงทุกเดือน เรา +-2 วัน ซึ่งก่อนวันที่มีอะไรกัน แฟนมีน้ำใสๆ คล้ายไข่ขาวเยอะมากจนเปอะกางเกงชั้นใน ซึ่งเดาว่าน่าจะเป็นมูกไข่ตก และได้มีเพศสัมพันธุ์กันในวันถัดมาหลังจากมีมูกใส ๆ ดังกล่าว (วันที่ 16 นับจากวันแรกของรอบเดือน) โดยการสวมถุงยางอนามัย ตั้งแต่เริ่มจนจบ และหลั่งนอก(ในถุงยาง) มีการทดสอบโดยการใส่น้ำแล้วบีบดูรอบ ๆ ไม่พบรอยรั่ว คำถาม 1. มีโอกาสในการตั้งครรภ์มากน้อยแค่ไหน 2. จำเป็นต้องทานยาคุมฉุกเฉินหรือไม่ 3. การที่ถุงยางเลื่อนลงมาจากโคน แต่ไม่ถึงครึ่ง มีโอกาสที่น้ำล่อลื่นจะไหลออกมา แล้วทำให้ท้องได้หรือไม่ ขอบสำหรับคำตอบครับคุณ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%ไม่ควรพยายามทำการนับวันไข่ตกเพื่อคุมกำเนิด เพราะโอกาสผิดพลาดสูง และถ้าเดิมประจำเดือนมาไม่สม่ำเสมออยู่นั้น จะนับวันไม่ได้เลยดังนั้นไม่ว่ามีเพศสัมพันธ์ในตอนใดก็ควรใส่ถุงยางอนามัยเอาไว้เสมอ การมีน้ำใสๆออกจากช่องคลอดดังกล่าวมา อาจจะเป็นตกขาวหรือมูกที่ร่างกายสร้างขึ้นมาตามปกติ ไม่ได้บ่งบอกว่าตั้งครรภ์หรือไม่ โอกาสตั้งครรภ์ในกรณีนี้มีน้อยถ้าใส่ถุงยางไว้ตลอดและใส่ทุกครั้ง ไม่น่าจะจำเป็นต้องใช้ยาคุมฉุกเฉินแต่อย่างใด แต่หากมีถุงยางเลื่อนลงมา คือไม่ได้คลุมอวัยวะเพศเอาไว้ตลอด มีโอกาสที่น้ำอสุจิจะเล็ดลอดออกมาได้ค่ะ ถ้าไม่สบายใจ ไม่แน่ใจ สามารถใช้ยาคุมฉุกเฉินร่วมไปด้วยได้ ให้กินภายใน 72 ชั่วโมงหลังมีเพศสัมพันธ์